Foto-ilustracija: Foter.com / jessicalrone

Nikad više zaraženih HIV-om u Srbiji! Prošle godine u Srbiji je registrovano 178 osoba inficiranih HIV infekcijom, što je, prema podacima Instituta za javno zdravlje Srbije "Dr Milan Jovanović Batut", najveći broj od 1987. godine. Među novoobolelim i te kako prednjače muškarci.

Broj osoba kod kojih je dijagnostikovan HIV prošle godine, naime, za 37 odsto je veći nego 2014. godine kada je otkriveno njih 130 zaraženih ovim virusom.

IMALA SAM SEKS ZA JEDNU NOĆ: A onda sam otišla da se testiram na HIV... (FOTO)

Samo u poslednja dva meseca 2015, godine, u toku sprovođenja akcije testiranja na HIV, otkriveno je 45 novih inficiranih, što je čak dvostruko više u poređenju sa istim periodom u 2014. i 2013. godini kada je otkriveno po 20 novih osoba sa virusom.

- U 2015. godini, ovaj virus je dijagnostikovan kod 173 muškaraca i pet žena, a više od trećine (66 osoba) čine mladi uzrasta od 15 do 29 godina - navedeno je u Institutu "Batut".

Foto-ilustracija: Foter/Ice Blade

Kao i prethodnih, i prošle godine se najveći broj zarazio putem nezaštićenog analnog seksualnog odnosa.

ZARAŽENI HIV-OM U PANICI! Virus postao otporan na SVE poznate lekove

U Evropi danas od 2,5 miliona osoba koje žive sa HIV-om, 30 do 50 odsto ne zna da je inficirano, a čak polovina svoju dijagnozu otkrije kada im se imunološki sistem već značajno naruši. Procenjuje se da u Srbiji jedna od tri osobe, od preko 3.000 osoba koje žive sa HIV-om, danas ne zna da je inficirana HIV-om.

Foto-ilustracija: Profimedia

DRAMATIČNO: U SRBIJI NEMA LEKA, koji može da SPASE one koji su SPAVALI SA HIV ZARAŽENIM osobama!

Problem predstavlja to što se kod dve trećine inficiranih dijagnostikuje kasno, u uznapredovalom stadijumu HIV infekcije, što rezultuje lošijim ishodom lečenja, a u nekim slučajevima i smrtnim ishodom unutar tri meseca od otkrivanja bolesti. Upravo, rano dijagnostikovanje HIV-a i blagovremeno lečenje kombinovanom antiretrovirusnom terapijom značajno smanjuje rizik od obolevanja i umiranja od AIDS-a (side), ali i rizik od prenošenja HIV infekcije na druge.

(Telegraf.rs)